En 2021, la laŭreato estis la ruslanda intelektulino Halina Gorecka, multjara eldonanto kaj administranto de la eldonejo “Sezonoj” kaj de la revuo “La Ondo de Esperanto”. Unuafoje oni povis indiki ŝin por la premio, ĉar dum multaj jaroj ŝi laboradis kiel sekretario mem de La Esperantisto de la Jaro.
En unu sola paĝo ne estas eble sufiĉe forte montri la gravecon de la eldonejo “Sezonoj”. La premio al Halina Gorecka simbole inkluzivis ankaŭ premion al ŝia edzo Aleksander Korĵenkov, la redaktoro de la revuo, kiu nuntempe aperas kvarfoje en ĉiu jaro, en elektronikaj, ampleksaj, riĉenhavaj kajeregoj.
#000001
Ĉiujare publikiĝas ankaŭ literatura suplemento senpage liverata al abonantoj, en formo de bitlibro.
#000002
Krome, “Sezonoj” jam eldonis pli ol cent librojn, kaj disponigas amason da literaturaĵoj en sia retejo, kaj originale verkitaj en Esperanto, kaj tradukitaj. Multajn valorajn verkojn ĝi liveras tute senpage en virtuala formato. Ĝi ĉiutage aperigas tekstajn informojn pri la Esperantomovado en sia retejo kaj de tempo al tempo podkastojn en sia “Radio Esperanto”. En pasintaj jaroj ĝi organizis ankaŭ literaturajn konkursojn kaj fotokonkursojn.
#000003
Foto: Aleksej Korĵenkov, somero 2018
#000006